《题王元章画梅花》
元代·熊梦祥

水影晴光为写神，当时已是失天真。一从残角吹新曲，几向寒溪觅故人。

缟袂归来犹有月，佩环飞去更无尘。莫言醉魄空离落，信把和羹属大臣。

作者简介：南昌进贤人，字自得。号松云道人。工诗文，晓音律，画山水尤清古。以茂才荐，为白鹿书院山长，授大都路儒学提举，崇文监丞。以老疾归，放意诗酒，卜居娄江。卒年九十余。有《释乐书》。